NGC 411

Το NGC 411 είναι ανοικτό αστρικό σμήνος το οποίο απέχει περίπου 55.000 πάρσεκ (180.000 έτη φωτός) από τη Γη και βρίσκεται στον αστερισμό Τουκάνα. Το ανακάλυψε το 1826 ο αστρονόμος Τζέημς Ντάνλοπ (James Dunlop). Ο Γιόχαν Ντράιερ (Johan Dreyer) το περιέγραψε ως «εξαιρετικά αμυδρό, αρκετά μεγάλο, στρογγυλό, σταδιακά λίγο φωτεινότερο στο κέντρο» και βρίσκεται εντός του Μικρού Νέφους του Μαγγελάνου. Η μάζα του εκτιμάται πως είναι περίπου 3×104 ηλιακές μάζες και η φωτεινότητά του είναι αντίστοιχη με 8x104 φορές την φωτεινότητα του Ήλιου.

Το 2013 το Διαστημικό Τηλεσκόπιο Χαμπλ παρατήρησε το σμήνος και αποδείχθηκε πως έχει πολλούς αστέρες σε όλο το εύρος από το κυανό στο ερυθρό. Το γεγονός αυτό υποδηλώνει πως το NGC 411 είναι κατά πολύ νεώτερο από όσο υπέθεταν αρχικά οι αστρονόμοι, που εκτιμούν πλέον πως είναι ηλικίας 1,5 δισεκατομμυρίων ετών -δηλαδή σχετικά νέο για τα δεδομένα της Αστρονομίας. Παρόλα αυτά τα αποτελέσματα αυτά αμφισβητούνται από άλλη επιστημονική ομάδα που θεωρεί ότι οι αστέρες αυτοί στην πραγματικότητα δεν ανήκουν στο αστρικό σμήνος αλλά βρίσκονται στο υπόβαθρό του και δεν σχετίζονται με αυτό.

Παραπομπές

Αναφορές

Εξωτερικοί σύνδεσμοι


0411
Κατηγορία:Ανοικτά σμήνη
Κατηγορία:Τουκάνα (αστερισμός)